Den Vest-Sjællandske Avis, 1818-12-01
Den udenlandske Post har denne Gang bragt med sig allehaande Krigsefterretninger; først den vigtige, at een af de Spanske Fregatter, som var afseilet med Tropper fra Cadix, er løbet ind i Buenos Ayres og gaaet over til Jnsurgenterne; Rygtet havde allerede nogen Tid omtalt denne Begivenhed; men nu har et Engelsk Skib, som er ankommet fra Buenos Ayres til Cadix medbragt Stadfæstelsen derpaa; til de to andre Fregatter har man ikke hørt noget, men man vil have erfaret ved det samme Skib, at allerede førend Expeditionen afseilede fra Capir, skal en Forstaaelse have fundet Sted imellem den og Jnsurgenterne. – Fra Venezuela høres blot at Jnsurgenterne beleire Cumana; men at Foldtogets egentlige Aabning ikke vil kunde finde Sted førend i December; da Regntiden endnu varer ved og giør Veiene ufremkommelige. Den Hørstkommanderende over de Spanske Tropper har givet Gouverneuren i Chartagina Ordre til at lade Regimentet Leon støde til Armeen i Venezuela; men Gouverneuren i denne Stad er i den samme Forlegenhed; Oprøret i Kongeriget Nye Granada voxer hver Dag; Brødrene Heridig have stiftet et nyt Jnsurgentpartie og forenet sig med GeneralNonato Perez som marscherer til Santa Fe; da Gouverneuren erfarede dette, saa har han trukket alt sit Artillerie tilbage til Chartagena; selv er han bleven overfaldet paa Gaden om Natten og faaet et Stik i Siden; han har Mistanke paa sine egne Soldater og har forbudt dem at gaae ud efter Kl. 9. om Aftenen. – Nye Breve fra Buenos Ayres melde: at det er langtfra at Brasilianerne have betvunget Artigas, han holder disse indsluttede i Montevider og staaer deres Tropper, saasnart de lade sig see udenfor samme. – Man forventer med Længsel den nordamerikanske Congres Aabning, for at høre Præsidentens Yttringer over disse mange mærkværdige Statsforhold, der er slet ingen Tegn til at man vil udlevere Pensacola, tvertimod marschere stedse flere Tropper mod Syden. - Paa Domingo er det roeligt, og det Rygte, at der skulde være forefaldet et Slag imellem Kong Henrich og Præsidenten Boyer, er ugrundet; derimod søger hiin, under de bedste Løfter, at bevæge de frigivne Negere i de Nordamerikanske Friestater til at udvandre til Hayti, disse vare vist tiente med at lade dem reise. – Fra Ostindien høres nye Krigsefterretninger, som naae til den 11te Julii, Den sidste og stærkeste Mahratte-Fæstning Chandah, som blev forsvaret af en Garnison paa 3000 Mand og 52 fire og tyve pundige Kanoner, er bleven indtaget med stormende Haand, hvorved et stort Bytte er gjort. 800 Mahratter havde posteret sig i Breschen, og da de ikke vilde vige, saa bleve de nedhuggede med Sablen i Haanden. Thermometret stod under Stormen paa 145 Grader, og Heeden var 45 Grader stærkere end Blodet i Menneskets Legeme. Det synes ikke endnu at være afgjort at Peischwa har overgivet sig til General Malcolm; men man venter det efter denne Erobring, og da Englænderne have tilbudt ham et roeligt Opholdt i Benares og en Pension af 10 Laks Rupiner; men det er sikkert, at de have faaet fat paa den Mand, som har stedse ophidset ham til Krig mod dem og har altid viist sig som den bitterste Fiende af dem, nemlig Peischwas Minister Trimbukischi Danglig; han blev den 29de Juni taget til Fange af Kapt. Swonston i Landsbyen Aberigaum. Den nye Raab af Punah, en Sønnesøn af Rahoghee Bounsla har tiltraadt sin Regiering. – Saaledes sætte Englænderne alle dens Planer i Ostindien igiennem, blot Ceylon koster dem Møie at betvinge; flere Tropper ere sendte dertil de have ogsaa drevet de Jndfødte tilbage; men disse trække sig til Biergene, og de Brittiske Krigsfolklide meget af Klimatet. – J Persien er ogsaa udbrudt Krig da Provindsen Korasan har opsagt Lydighed mod Kongen af Vestversien, Feth Ali Schach, hvilken nu maa lade Tropper marschere imod den.